fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi nl fi fi fi fi fi es es en es fi fi
”Kolmin–nelinkertaisissa hinnoissa mennään tällä hetkellä” – sähkön hinta laittaa golfklubit arvioimaan kulutustaan - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
”Kolmin–nelinkertaisissa hinnoissa mennään tällä hetkellä” – sähkön hinta laittaa golfklubit arvioimaan kulutustaan
Teksti Krister Jalonen Maanantaina 19. syyskuuta 2022
Golftoimialan onni on, että talvella sähkönkulutus on pientä. Samaan aikaan kotitaloudet joutuvat silti ahtaalle.
Venäjän aloittama hyökkäyssota Ukrainassa ja siitä seuranneet energiapakotteet ovat nostaneet sähkön hintaa rajusti edellisten kuukausien aikana. Sähkön hinnannousu näkyy, ja puhuttaa ihmisiä alasta riippumatta.
Golfkentillä sähkön kohonneet kustannukset näkyvät muiden alojen ja kotitalouksien tavoin yksinkertaisesti sähkölaskuissa.
”Muutaman kuukauden aikana sähkön hinta on noussut siten, että kolmin–nelinkertaisissa hinnoissa mennään tällä hetkellä”, Golf Talman toimitusjohtaja Ismo Haaponiemi kertoo.
Luvut ovat merkittäviä. Kesken vilkkaimman pelikauden Talmassa ei olla tingitty esimerkiksi kentänhoidollisissa toimenpiteissä tai palveluntarjontaan liittyvissä asioissa. Viimeksi tänään maanantaina kentällä pidettiin palaveria ja mietittiin ratkaisuja, joissa voitaisiin säästää sähköä, nyt kun kausi alkaa lähenemään loppuaan.
”Tällä hetkellä kartoitetaan, mitä kaikkea voimme tehdä. Varsinkaan tyhjää klubitaloa ei tarvitse talvella pitää niin isossa lämmössä, vaan haemme sopivaa lämpötilaa, ettei mitään hajoa. Laitteet, jotka vievät sähköä, vaikka niitä ei käytetä ovat varmaan myös yksi säästökohde”.
Maailma on muuttunut yhtäkkiä aika paljon elämisen kustannusten osalta
Omassa toiminnassa tehtävien sähkönsäästöratkaisujen lisäksi Haaponiemi valmistautuu tulevaan seuraamalla tilannetta sähkömarkkinoilla herkällä korvalla.
”Kaikki pystyy spekuloimaan muuttujilla, mutta kukaan ei tiedä oikein mistään mitään. Olkiluoto 3, kuinka paljon tuulee ja vesi virtaa, mitä tekee norjalaiset ja mitä päättää EU tällä viikolla. Näistä ei vielä tiedetä.”
”Pitää seurata sekä tilannetta markkinoilla että tuovatko sähköyhtiöt joitain uusia vaihtoehtoja sähkösopimusmalleihin. Siten pystytään tekemään järkeviä valintoja”, Haaponiemi sanoo.
Golfareille merkittävä asia on, että tulevatko pelaamisen hinnat nousemaan kohonneiden energiakustannusten takia.
”Inflaatio vaikuttaa siihen, että on paineita nostaa pelaamisen hintoja”, Haaponiemi tarkentaa.
Haaponiemi sanoo isossa kuvassa katsoneensa viime aikojen myllerrystä maailmassa hieman huolestuneena.
”Maailma on muuttunut yhtäkkiä aika paljon elämisen kustannusten osalta. Varmasti on paljon kotitalouksia, jotka joutuvat tekemään valintoja sen suhteen mihin rahaa laitetaan.”
Lappeenrannassa pärjätään, mutta mietittävää riittää
Viipuri Golfissakin sähkölaskut ovat olleet merkittävästi aiempaa kalliimpia.
”Meillä sähkön hinta on noussut 20 prosenttia ja nousu on tapahtunut ihan tässä viimeisen parin kuukauden aikana”, Viipuri Golfin toimitusjohtaja Kari Kalin sanoo.
”Se taas tarkoittaa sitä, että meillä pitää katsoa ne paikat, joissa voidaan säästää sähköä. Ensimmäisenä tulee mieleen, että miten saunaa lämmitetään jatkossa. Ihan tarkkaan en osaa vielä sanoa, mitä kaikkea tehdään, mutta ihan varmasti syksyn ja talven aikana asiaa käydään läpi.”
Kalin ei ole mielellään nostamassa hintoja kentällään.
”Ainakin tällä hetkellä on tunne, että ihan kauheasti emme pysty kasvaneita kustannuksia hintoihin laittamaan. Siinä käy helposti niin, että tuotetta käytetään vähemmän ja kokonaisuus on siten huonompi.”
Golfkentillä on tehtävä pakollisia investointeja ja nyt niitäkin joudutaan miettimään entistä tarkemmin.
”Ajoitus ja määrät täytyy pitää kohdillaan, että kassa pysyy kunnossa”, Kalin kertoo.
Kastelujärjestelmä on yksi olennaisimmista golfkenttiä koskevista asioista, joka vie sähköä. Sekin on käytännössä pakko pitää toiminnassa, jos mielii pelata sellaisilla kentillä, joihin olemme normaalisti tottuneet. Kuuma ja kuiva kesä vielä lisäävät kastelun tarvetta.
Mitä sähkönhintaan tulee, niin pahin skenaario lienee se, että hinta pysyy pitkään korkealla. Silloin omavarainen tuotanto nousee keskusteluihin. Viipuri Golfissakin on aurinkopaneeleja, joilla toistaiseksi saadaan pieni siivu sähköä. Näiden lisääminen voisi olla yksi toimenpide, jolla sähkökuluja saataisiin ehkä pienemmäksi.
Valtakunnan tasolla on puhuttu tuulivoiman lisäämisestä. Itä-Suomessa Puolustusvoimat ovat hanakasti torpanneet tuulivoimahankkeita, joten ainakaan siltä osin Viipuri Golfikaan ei ole lähitulevaisuudessa tuulivoimasta hyötymässä. Puolustusvoimien kitsas suhtautuminen tuulivoimaloihin liittyy itärajan tutkavalvontaan.
Golfyhtiöt selvinnevät sähkön hinnannoususta jotakuinkin kuivin jaloin. Toivottavasti kotitaloudet pärjäävät myös ja heijannaisvaikutukset golfin pelaamiseen jäävät pieniksi.
Erikoiskilpailut ja iltagaala pitivät Audi Businessaamun Lucky Winners -tapahtuman tunnelman korkealla koko päivän ajan
Kylmä kevät viilensi golfintoa – golfareiden määrä laski ensimmäistä kertaa kolmeen vuoteen
Ex-toiminnanjohtaja korvaa SGK:lle ja FGMA:lle aiheuttamansa vahingot – ”Kaikkien kannalta paras ratkaisu”
Syksyn hauskin pelikokemus syntyy vasta auringonlaskun jälkeen
Season Golf Academyn toiminta päättyy – Valmentaja David Da Silvan mukaan suunnitelmat uudesta akatemiasta ovat jo pitkällä
”Liiketoiminta on vaikeutunut” – matkatoimisto Deturin ongelmat koskettavat golfmatkalaisiakin
Talviharjoittelun kasvanut suosio rohkaisi laittamaan oman golfhallin pystyyn – PeGo Garden aukeaa ensi vuoden alussa
Mitä ajatuksia herättää golfuran seitsemäs hole in one St. Andrewsissa? – “Onneksi oli holarivakuutus”
TrackManin käyttöliittymä uudistui – muutokset tehtiin helppokäyttöisyys edellä
Patrick Reed on nyt henkeen ja vereen LIV Golfin mies, ja hän haastaa oikeuteen kaikki
Artikkelin kommentit (2 kpl)
19 syyskuun, 2022 22:19
No meillä ainakin tehtiin määräaikainen 5,25 senttiä muutamaksi seuraavaksi vuodeksi…
Kirjaudu sisään vastataksesi Ilmoita asiaton viesti
20 syyskuun, 2022 09:20
Hyvä artikkeli. Siitä voisi jatkaa asiantuntija-artikkelilla. Aurinkosähkön tuotannon huiput osuvat samoille ajankohdille kuin ovat golfkentän kiireisimmät ajat. Sähkön hinnan nousu on lyhentänyt tavanomaisia 10-15 v takaisinmaksuaikoja olennaisesti. Huoltovapaan aurinkosähköjärjestelmän käyttöikähän on noin 30+ vuotta. Golf voisi lajina näyttää tässä esimerkkiä, joka ei mainetta pahenna.
Kirjaudu sisään vastataksesi Ilmoita asiaton viesti
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.